text: ডিসেম্বরেই পৌর নির্বাচন: সিইসি | Daily Amar Bangla
  ঢাকা, রবিবার, ৫ই ডিসেম্বর, ২০২১ খ্রিস্টাব্দ, ২০শে অগ্রহায়ণ, ১৪২৮ বঙ্গাব্দ, ১লা জমাদিউল আউয়াল, ১৪৪৩ হিজরি। সময়, ভোর ৫:৪১
  বাড়ি জাতীয় ডিসেম্বরেই পৌর নির্বাচন: সিইসি
  ডিসেম্বরেই পৌর নির্বাচন: সিইসি
  চট্টগ্রাম: প্রধান নির্বাচন কমিশনার (সিইসি) কাজী রকিবউদ্দীন আহমদ বলেছেন, আগামী ডিসেম্বরের মধ্যে স্থানীয় সরকারের পৌরসভা নির্বাচন অনুষ্ঠিত হবে। এ জন্য নির্বাচন কমিশন প্রস্তুত রয়েছে। নির্ভুল স্মার্টকার্ড প্রদানের লক্ষ্যে সোমবার চট্টগ্রাম সিটি কর্পোরেশনের কাউন্সিলর, সংরক্ষিত ওয়ার্ড কাউন্সিলর ও কর্মকর্তাদের সঙ্গে মতবিনিময় শেষে দুপুরে সাংবাদিকদের এ তথ্য জানান তিনি।
  তিনি বলেন, সংবিধান ও আইনে নির্বাচন কমিশনের দায়িত্ব স্পষ্ট। পৌরসভার ক্ষেত্রে প্রথম সভার তারিখ থেকে পরবর্তী পাঁচ বছর মেয়াদ। মেয়াদ শেষ হওয়ার ৯০ দিন আগে নির্বাচন হবে। সব পৌরসভায় একদিনে নির্বাচন হবে না। বিভিন্ন তারিখে বিভিন্ন পৌরসভায় প্রথম সভা হয়েছে। তবে ডিসেম্বরের মধ্যে অনেক নির্বাচন হবে। স্থানীয় সরকার আইনের সংশোধনের বিষয়ে অনুমান নির্ভর কিছু কাজ এগিয়ে রাখা হয়েছে জানিয়ে তিনি বলেন আইন পাস হলে বাকি কাজ সম্পন্ন করা হবে।